Resep: Snoeppannekoekies | Maroela Media
Snoeppannekoekies (Foto: Lapa-uitgewers)
Vakansietyd is snoeptyd, so maak seker jy het altyd van hierdie pannekoekies byderhand!
Lewer 16 pannekoekies
sonneblomolie om die pan te smeer
Meng die meel, mielieblom en sout in 'n mengbak. Klits die eier, eiergeel, olie, water en melk saam. Voeg ongeveer die helfte van die vloeistofmengsel by die meel en klits met 'n draadklitser om 'n gladde, dik beslag te verkry.
Voeg die oorblywende vloeistof by en klits tot glad. Indien tyd dit toelaat, laat ongeveer 30 minute lank staan voordat dit gebak word. Dit verseker 'n sagte tekstuur.
Giet 'n paar druppels olie in die pan en verhit die pan. Smeer die olie egalig oor die panbodem met behulp van 'n spaan. Skep genoeg beslag in die pan om die bodem egalig te bedek indien dit heen en weer gekantel word.
Bak die pannekoek ongeveer 30 sekondes lank tot liggoudbruin aan die onderkant. Draai om en bak nog 30 sekondes lank. Stapel dit opmekaar en bedek met 'n doek om klam en buigsaam te bly.
Smeer ongeveer 15 ml van die vulsels van jou keuse oor elke pannekoek. Rol netjies op en steek dit met 'n peuselstokkie vas of bind dit vas met 'n repie knoffelgrasui (wat in kookwater saggemaak is om te kan knoop).